NHL: Boston slávil rekordný triumf v základnej časti, hetrikom sa blysol Pastrňák
Hokejisti Bostonu Bruins slávili rekordný 63. triumf v základnej časti NHL. V noci na pondelok zvíťazili na ľade Philadelphie Flyers 5:3 aj vďaka hetriku a asistencii Davida Pastrňáka. Český útočník pokoril hranicu 60 gólov v sezóne. V drese Bostonu sa podobný kúsok naposledy podaril Philovi Espositovi, ktorý v ročníku 1974/75 vsietil 61 gólov.
Pastrňák zaznamenal v profilige už 300 presných zásahov. "V tejto sezóne si to užívame, pretože tvoríme skvelú partiu. Dnes sme sa zapísali do histórie najvýznamnejšej hokejovej súťaže na svete," uviedol Pastrňák pre nhl.com. Hráči Colorada zvíťazili na ľade Anaheimu 5:4 po predĺžení a dostali sa na čelo tabuľky Centrálnej divízie. O zisku dvoch bodov pre Avalanche rozhodol svojím druhým gólom v zápase Nathan McKinnon, Mikko Rantannen mal bilanciu 2+2.
Slovan Bratislava zdolal v šlágri Dunajskú Stredu, priblížil sa k prvému miestu v tabuľke
Výsledky NHL:
Philadelphia - Boston 3:5
Anaheim - Colorado 4:5 pp